Foto: CNN AQSh prezidenti Donald Trampning qizi va katta maslahatchisi Ivanka Tramp Pyongchangdagi qishki olimpiya o‘yinlari yopilish marosimida Amerika delegatsiyasiga rahbarlik qiladi. Bu haqda CNN telekanali Oq uydagi manbaga asosan xabar bermoqda. Telekanal ma’lumotlariga ko‘ra, Donald Trampning shaxsan o‘zi qiziga bu boradagi tegishli iltimos bilan chiqqan. Ivanka amerikalik sportchilar qatnashadigan ba’zi bellashuvlarga ham kelishi kutilmoqda. Ta’kidlanishicha, ochilish marosimida Amerika delegatsiyasiga mamlakat vitse-prezidenti Maykl Pens rahbarlik qiladi. Pyongchangdagi qishki olimpiya o‘yinlari 9-25 fevral kunlari bo‘lib o‘tadi.